Лев Толстой
Магарето и конят

Превод от руски: Ангел Каралийчев, —

chitanka.info

Един човек имал магаре и кон. Вървели те по пътя; магарето рекло на коня:

— Тежко ми е, няма да домъкна всичко, вземи от мене поне малко.

Конят не послушал. Магарето паднало от напън и умряло. А когато стопанинът натоварил всичко от магарето на коня, а на туй отгоре и магарешката кожа, конят се завайкал:

— Ох, тежко на мене, бедния, тежко на мене, нещастника! Не исках мъничко да му помогна, а сега мъкна всичко, че и кожата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.